39. schôdza NR SR - 12.deň - A. dopoludnia
Dátum: 2025-09-26
Poslanec: Glück, Richard (SMER - SD)
Druh vystúpenia: Vystúpenie v rozprave

Ďakujem veľmi pekne za slovo, vážený pán predseda. Dámy a páni, vážené kolegyne, kolegovia, ja by som veľmi rád položil tomuto plénu rečnícku otázku, koľko lexaurinov sa dnes v Bratislave spotrebuje. Podľa mňa všetky lekárne zarobia dneska rekordné tržby za tento týždeň, pokiaľ ide o lieky, ktoré sú určované na zlepšenie nálady, pretože progresívnci dnes dostali strašnú po papuli, strašnú. Nikto z nich tu nie je. Nie sú schopní sa postaviť za príživnícku a podvodnícku rodinu pána Šimečku. A hovorím to s plnou vážnosťou. To, že to je rodina príživnícka, vieme už roky. Vieme veľmi dobre, že všetky mimovládne organizácie, v ktorých pôsobí celá jeho rodina od strýka, manželky a partnerky pána Šimečku, vytiahla, vycucala z nášho štátneho rozpočtu možno 2,7 milióna alebo 2,5 milióna eur, to sú strašné peniaze. Navyše vieme veľmi dobre, keď počas našej vlády došlo k akémukoľvek k okamžitému zastaveniu plytvania našich verejných prostriedkov celej jeho rodine, tak pán Šimečka vycestoval do Prahy, a vymyslel si, že on ide zachraňovať vzťahy s pánom Fialom. V skutočnosti tam išiel bojovať o to, aby dostala pani Šimečková fondy od pána Fialu a jeho vlády. Keď sme na to prišli a s Tiborom Gašparom sme na to upozornili, tak reakcia bola, že to nie je pravda, že žiadne peniaze od ministerstva kultúry Českej republiky nikto nedostal, že to bol nejaký, nejaké, nejaké Vyšehradské fórum, ktoré zaplatilo pani priateľke pána Šimečku za to, že sa príde trošku potriasť aj do Prahy, a zhodou okolností na podujatie, ktoré má ohovárať Slovensko a vládu Slovenskej republiky a varovať Čechov pred tým, ako môžu dopadnúť voľby v Čechách. To je absolútne zasahovanie do vnútorných záležitostí Českej republiky, ale to je teraz, dámy a páni vedľajšie. Čo čert nechcel, po týchto klamstvách pani Ferienčíkovej, že ona od Čechov nedostala nič, sa zrazu zjavil minister kultúry Českej republiky, ktorý napísal status a verejne sa pochválil, že on hrdý, že on je hrdý na to, že podporil trasenie sa pani Šimečkovej o tom, aké je Slovensko zlé. To znamená, že klamú, zavádzajú, podvádzajú s dotačnými schémami azda po celom svete. Ja už len čakám, že kedy prídu pani Šimečkovej nejaké fondy povedzme z Nemecka alebo z Francúzska, a možno už aj chodia, len o tom ešte nevieme. Pretože som si absolútne istý, že peniaze dostávajú cez rôzne dotačné schémy aj, aj cez iné mechanizmy, ktoré samozrejme sú veľmi dobre použiteľné pre nich na to, aby mohli, tak ako v roku 2023 cez mimovládku Zinc, aby mohli vyčerpať peniaze z britského ministerstva zahraničných vecí, aby mohli podporiť samozrejme vo voľbách Progresívne Slovensko. A aká bola reakcia. Aká bola reakcia, som veľmi rád, že prišla aj pani Kolíková, ministerka spravodlivosti, ktorá musela vedieť o tých dotačných schémach, vy ste to museli vedieť, a prečo ste si neplnili kontrolu. (Reakcia z pléna.) A, prepáčte, tak pani ministerka kultúry sa prišla iba zbaliť, som očakával, že sa prihlási. Spravodlivosti, prepáčte, pani ministerka. Že ako je to možné, že ste si na ministerstve kultúry neplnili povinnosť a nekontrolovali ste si, že či z vášho ministerstva v rozpore so zákonom nie sú vyplácané nejaké peniaze na nejaké mimovládne organizácie, ktoré na jeden a jediný projekt takisto ako z vášho ministerstva, pani ministerka, ste platili na projekty, ktoré boli napriek tomu, že v čestných prehláseniach krvou bolo podpí, bola podpísaná pani Šimečková, že nedostala peniaze od iného ministerstva alebo od iného orgánu štátnej správy peniaze na ten istý projekt, a potom sa zistilo, že peniaze išli z ministerstva kultúry, z ministerstva spravodlivosti, aby toho nebolo málo, tak ešte aj z Fondu na podporu umenia, ktorý je v gescii ministerstva kultúry. To je podvod ako, jak Košice. To je podvod, jak Košice. To je subvenčný podvod, ja som stopercentne presvedčený, že skutková podstata tohto trestného činu by mala byť (Reakcia z pléna. Košice sú podvod?) Nie, ale veľké, veľký podvod ako, ako Košice alebo ako Brno. (Reakcie z pléna.) Každý, kto si prečíta skutkovú podstatu trestného činu subvenčného podvodu, tak vie, že ak sa preukážu teda tie skutočnosti o ktorých hovoríme, ktoré podľa môjho názoru sú potvrdené na základe listinných dokumentov, tak sú to mimoriadne vážne porušenia, a opäť naše orgány činné v trestnom konaní sa tvária, že ich sa to netýka, ich sa to netýka. Ale vedia, samozrejme, Ex offo z úradnej povinnosti začať konať napríklad proti mladému Sulíkovi, za jeho status na, na Facebooku alebo na nejakej inej sociálnej sieti, už bol vypovedať. A keď sa pýtal, že kto na mňa podal trestné oznámenie, tak mu ten policajt hovorí, viete, pán Sulík, no tak... =====